ایران تشقی ایشلر وزیرلیگی سوزچیسی بحرام قاسمی، تورلی تشقی اره لشوو و تونتروو تشبثی گه قرشی ونزوئلا حکومتی و خلق نی قولب – قوتله جکلرینی بیلدیردی.
قاسمی ونزوئلاده ملی مجلس باشلیغی جووان گوئایدونینگ اوزینی "موقتی دولت باشلیغی" ایتیب اعلان قیلیشی بیلن علاقه لی یازمه بیانات بیردی.
بیاناتیده امریکا قوشمه ایالتلرینی قاره له گن قاسمی؛
"ایران، ونزوئلانینگ ایچکی ایلریگه تشقریدن بولگن تورلی اره لشوو و قانونلرگه ضد، مشروع بولمه گن آدیملرگه مخالف دیر. ایران، تونتروو تشبثلری و خلققه قرشی آلیب باریلگن سیاستلرگه قرشی حکومت و خلقنی قولب – قوتلش گه دوام ایته دی" دیب ایتدی.
قاشمی ونزوئلاده گی تورلی سیاسی کیلیشماسیزلیک و معمالر بو مملکت خلقی و حکومتی تامانیدن قانونی و صلح آمیز بیر شکلده تعقیب ایتیلگن حالده تیزلیکده ییچیم تاپیلیشینی تمنی قیلگن لیکلرینی قید ایتدی.
امریکا قوشمه ایالتلری دولت باشلیغی دونالد ترامپ بیر بیاناتیده، گوئایدونی مملکت نینگ "موقتی دولت باشلیغی" اوله راق تنیگنینی اعلان قیلیب قویگن ایدی.
اروپا بیرلیگی کینگشی باشلیغی ودنالد توسک هم ونزوئلانینگ مخالف رهبرینی حمایه قیلیب؛
"برچه اروپا ونزوئلاده گی دموکراتیک کوچلرنی قولب – قوتله یدی دیب امید قیله من.
مدورونینگ عکسینچه ملی مجلس و جووان گوئایدو، ونزوئلا وطنداشلری بیرگن صلاحیت گه ایگه" دیب ایتگندی.
حادثه پایتخت تاشکینت ده یوزبیرگن
